
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 


Δημοτικού Παιδικού Σταθμού Ψυχικού. 1 

Τροποποίηση του Οργανισμού Εσωτερικής Υπηρε¬ 
σίας του Δήμου Ψυχικού. 2 


ΑΠΟΦΑΣΕΙ Σ 

Αριθ. 55700/2000 (1) 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 20/2000 απόφαση του Δημοτικού Συμβουλίου 
του Δήμου Ψυχικού με την οποία εκφράζει την σύμφωνη 
γνώμη του για την 1/2000 απόφαση του Διοικητικού Συμ¬ 
βουλίου του Δημοτικού Παιδικού Σταθμού Ψυχικού. 

4. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 12/20.10.2000 πρακτικό 
του, αποφασίζουμε: 

Εγκρίνουμε την 1/2000 απόφαση του Διοικητικού Συμ¬ 
βουλίου του Δημοτικού Παιδικού Σταθμού Ψυχικού περί 
ψηφίσεως του Οργανισμού Εσωτερικής Υπηρεσίας αυ¬ 
τού ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

Ο Δημοτικός Παιδικός Σταθμός του Ψυχικού αποτελεί- 
ται από τα παρακάτω Τμήματα και Γραφεία. 

ΑΡΘΡΟ Ιο 

Η ανωτέρω οργανική μονάδα διαρθρώνεται στα ακό¬ 
λουθα τμήματα : 

Α. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 


1 .Γραφείο Προσωπικού - Πρωτοκόλλου Διεκπεραίωσης 
Αρχείων 

2.Γραφείο Λογιστηρίου, Προμηθειών, περιουσίας και 
διαχείρισης υλικού 

Β. ΤΜΗΜΑ ΠΑΙΔΙΚΩΝ ΣΤΑΘΜΩΝ 

1. Γ ραφείο Παιδικών Σταθμών 

2. Γ ραφείο Μαγείρων - Καθαριότητας 

3. Γ ραφείο Παιδιάτρου - Παιδαγωγών - Παιδοψυχολό- 
γων - Κοινωνικών Λειτουργών 

ΑΡΘΡΟ 2ο 

ΘΕΣΕΙΣ ΠΡΟΣΩΠΙΚΟΥ 

Οι οργανικές θέσεις του "Δημοτικού Παιδικού Σταθμού 
Ψυχικού" είναι οι παρακάτω : 

Μία (1) θέση κλάδου ΤΕ 16 Νηπιαγωγών 

Μία (1) θέση κλάδου ΤΕ 9 Βρεφονηπιοκόμων 

Δύο (2) θέσεις κλάδου ΔΕ 8 Βοηθών Παιδαγωγών 

Μία (1) θέση κλάδου ΔΕ 32 Μαγείρων 

Μία (1) θέση κλάδου ΥΕ 16 Προσωπικού Καθαριότητας 
- βοηθητικών εργασιών. 

Εκτός των ανωτέρω θέσεων στον παρόντα Ο.Ε.Υ. προ- 
βλέπονται και οι ακόλουθες προσωρινές - προσωποπα¬ 
γείς θέσεις του προσωπικού που μετατάχθηκε αυτοδικαί¬ 
ως στον "Δημοτικό Παιδικό Σταθμού Ψυχικού " με τις δια- 
τάξειςτου άρθρου 26του Δ.Κ.Κ. όπως τροποποιήθηκε με 
το άρθρο 9, παρ. 7 του Ν.2503/97. 

Τρεις (3) θέσεις κλάδου ΤΕ16 Νηπιαγωγού που τις κα¬ 
τέχουν οι: 

1. Μήτσιου Σπυριδούλα κλάδου ΤΕ Νηπιαγωγών (βαθ¬ 
μός Β’) 

2. Παπάίωάννου - Κωνσταντάκη Ηλέκτρα κλάδου ΤΕ Νη¬ 
πιαγωγών (βαθμός Β’) 

3. Ψαρράκου Φωτεινή κλάδου ΤΕ Βρεφονηπιοκομίας 
(βαθμός Δ’) 

Δύο (2) θέσεις κλάδου που τις κατέχουν οι: 

1. Λάτσου Γεωργία (βαθμός Β’) καθαρίστρια ΥΕ 16 

2. Παρασκευοπούλου Αναστασία (βαθμός Γ’) μαγείρισ¬ 
σα ΔΕ 32 

Θέσεις Εποχιακού προσωπικού 

Τρεις (3) θέσεις ΔΕ Βοηθών Παιδαγωγών 

Μία (1) θέση ΥΕ καθαρίστριας 

Οιπαραπάνω θέσεις (προσωρινές-προσωποπαγείς) κα- 
ταργούνται με την κατά οποιοδήποτε τρόπο αποχώρηση 































1274 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


από την υπηρεσία των υπαλλήλων που τις κατέχουν. Προ¬ 
σόντα διορισμού στις ανωτέρω θέσεις είναι τα οριζόμενα 
από τις διατάξεις των Π.Δ. 22/90, 37/87 και την ισχύουσα 
για τους ΟΤΑ νομοθεσία. 

ΑΡΘΡΟ 3ο 

Οι προϊστάμενοι των οργανικών μονάδων του Ν.Π. ορί¬ 
ζονται κατά οργανική μονάδα από τους κλάδους: 

α) Ο Δ/ντήςτου Ν.Π. "Δημοτικός Παιδικός Σταθμός Ψυ¬ 
χικού " ορίζεται από τους κλάδους ΤΕ16 και εν ελλείψει 
από τον κλάδο ΤΕ9 . 

β) Οι προϊστάμενοι των τμημάτων ορίζονται ως εξής : 

1. Τμήμα Διοικητικό - Οικονομικό κλάδων ΠΕΙ ή ΔΕΙ με 
βαθμό Α’ ή κατώτερο. 

2. Τμήμα Παιδικών Σταθμών κλάδωνΤΕΙΘή ΤΕ9 

3. Τμήμα Βρεφονηπιακών σταθμών ΤΕ16 ή ΤΕ9 

ΑΡΘΡΟ 4ο 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον Οργανισμό αυτό καθορί¬ 
ζονται ως εξής: 

Α. Δ/ΝΤΗΣ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘ¬ 
ΜΩΝ 

Στην αρμοδιότητά του ανήκουν : 

1. Η εποπτεία και ο έλεγχος των τμημάτων και γραφεί¬ 
ων που συγκροτούν την Διεύθυνση. 

2. Ο συντονισμός η κατεύθυνση και η παροχή των απα¬ 
ραίτητων οδηγιών ανά τμήματα και γραφεία για την άσκη¬ 
ση των αρμοδιοτήτων σύμφωνα με τις διατάξεις του πα¬ 
ρόντος Οργανισμού και σχετικών Νόμων και διαταγμά¬ 
των. 

3. Η συγκέντρωση, η παρακολούθηση και η Κοινοποίη¬ 
ση στα αρμόδια τμήματα, των διαταγμάτων, των Διοικητι¬ 
κών αποφάσεων που κοινοποιούνται στο Νομικό πρόσω¬ 
πο. 

4. Η τήρηση του εμπιστευτικού πρωτοκόλλου εφ’όσον 
δεν το τηρεί ο Πρόεδρος. 

5. Η παραλαβή της εισερχόμενης αλληλογραφίας, ο χα¬ 
ρακτηρισμός της για την κατανομή της σύ μφωνα μετο πε¬ 
ριεχόμενό της. 

6. Η άσκηση γενικής Διοικητικής Εποπτείας στο προσω¬ 
πικό του Νομικού Προσωπικού με οποιαδήποτε σχέση ερ¬ 
γασίας και εισήγηση στον Πρόεδρο του Νομικού Προσώ¬ 
που κάθε θέματος που αφορά την εν γένει κατάστασή 
του. 

7. Ο έλεγχος και η θεώρηση όλων των καταστάσεων 
πληρωμής του προσωπικού των Νομικών προσώπων, των 
Χρηματικών Ενταλμάτων και λοιπών παραστατικών πριν 
υπογραφούναπότον Πρόεδρο του Νομικού Προσώπου. 

8. Η παροχή οδηγιών για την σύνταξη του προϋπολογι¬ 
σμού του Νομικού Προσώπου, η Εποπτεία κατάρτισής 
του καθώς και η επιμέλεια για την σωστή εκτέλεσή του. 

9. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου, 

10. Η μεταβίβαση κάθε Νομικού θέματος στην Νομική 
Υπηρεσία του Δήμου καθώς και Τεχνικών θεμάτων στην 
Δ/νση Τεχνικών Υπηρεσιών του Δήμου. 

11. Συνεργασία με τμήματα του Δήμου για θέματα υγεί¬ 
ας των τροφίμων των Παιδικών Σταθμών και κοινωνικά 
προβλήματα αυτών και των οικογενειών τους. 

12. Συνυπογράφει μετονΔιαχ/στή του Ν.Π. τις απαραί¬ 
τητες επιταγές του φορέα. 


13. Είναι μέλοςτου Διοικητικού Συμβουλίουτου Ενιαίου 
φορέα. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

Καθήκοντα Προϊσταμένων 

1. Είναι υπεύθυνος για την εύρυθμη λειτουργία του παι¬ 
δικού σταθμού και την τήρηση το εκπαιδευτικού προ¬ 
γράμματος. 

2. Μεριμνά για την πιστή εφαρμογή του κανονισμού λει- 
τουργίαςτου παιδικού σταθμού και για την εκτέλεση απο- 
φάσεωντου Διοικητικού Συμβουλίου. 

3. Φροντίζει για την εσωτερική τάξη του σταθμού και για 
κάθε σημειούμενη παράβαση υποχρεούται να αναφέρε- 
ται στον πρόεδρο του Διοικητικού Συμβουλίου ή στον Δι¬ 
ευθυντή του φορέα. 

4. Προίσταται όλων των υπαλλήλων του Παιδικού Σταθ¬ 
μού, εποπτεύει για την σωστή εκτέλεση των καθηκόντων 
τους και συντονίζει το έργο τους ανάλογα με τις ανάγκες 
που ανακύπτουν κάθε φορά. 

5. Συγκαλείτο προσωπικό του σταθμού για ενημέρωση, 
καθοδήγηση και προγραμματισμό δραστηριοτήτων, υπο¬ 
χρεωτικά με την έναρξη λειτουργίας του σταθμού και 
όποτε κριθεί αναγκαίο. 

6. Συγκαλεί συγκέντρωση γονέων τουλάχιστον μία φο¬ 
ρά το χρόνο, ύστερα από απόφαση του Διοικητικού Συμ¬ 
βουλίου. Στην συγκέντρωση παρευρίσκονται, εκτός από 
τον ίδιο, ο Πρόεδρος και τα μέλη του Διοικητικού Συμ¬ 
βουλίου και το παιδαγωγικό προσωπικό. Σκοπός της συ¬ 
γκέντρωσης είναι η ενημέρωση των γονέων για ζητήματα 
που αφορούν τα παιδιά και την λειτουργία του Σταθμού. 

7. Φροντίζει για την υγιεινή κατάσταση των παιδιών και 
μεριμνά για την σωματική τους ακεραιότητα, ενημερώνο¬ 
ντας άμεσα του γονείς τους σε περίπτωση ατυχήματος. 
Συνεργάζεται με τον παιδίατρο του Σταθμού, αν υπάρχει. 

8. Κατευθύνει το προσωπικό καθαριότητας - βοηθητι¬ 
κών εργασιών ως προς την σωματική ακεραιότητα των νη¬ 
πίων, επιβλέπει την καθαριότητα του Σταθμού και φροντί¬ 
ζει για την έγκαιρη παρασκευή του φαγητού και εποπτεύ¬ 
ει την κανονική διανομή του. 

9. Μεριμνά για την αναπλήρωση του παιδαγωγικού και 
βοηθητικού προσωπικού σε περίπτωση δικαιολογημένης 
ή μη απουσίας του. Επίσης ασκεί κάθε άλλη αρμοδιότητα 
που θα του ανατίθεται με απόφαση του Δ.Σ. 

10. Επιμελείται για τον εφοδιασμό του Σταθμού των 
αναγκαίων τροφίμων και λοιπών ειδών και υλικών καθώς 
και για την καλή φύλαξη, συντήρηση και διάθεση αυτών. 

Υπογράφει τα δελτία Εισαγωγής και Εξαγωγής υλικού. 

11. Καταρτίζει το πρόγραμμα διατροφής, σύμφωνα με 
τις σύγχρονες παιδιατρικές απόψεις για την υγιεινή δια¬ 
τροφή των παιδιών, όπως προβλέπεται από τον κανονι¬ 
σμό λειτουργίας σε συνεργασία με τον Διευθυντή και το 
Διοικητικό Συμβούλιο. 

12. Συντάσσει και διεκπεραιώνει την αλληλογραφία του 
Σταθμού και φροντίζει για την αρχειοθέτηση των εγγρά¬ 
φων, τηρεί δετήν σφραγίδα του Σταθμού. 

13. Δέχεται και πρωτοκολλά τις αιτήσεις των γονέων για 
την εγγραφή των παιδιών στο Σταθμό και ενημερώνει τον 
Πρόεδρο του Διοικητικού Συμβουλίου για την διαγραφή 
των παιδιών και τον Διευθυντή. 

14. Κρατείτο κλειδιά του Σταθμού και της αποθήκης. 

15. Τηρεί και ενημερώνει καθημερινά τα παρακάτω βι¬ 
βλία: 

α) Βιβλίο παρουσίας προσωπικού 

β) Βιβλίο πρωτοκόλλου 

γ) Βιβλίο διδαχθείσης ύλης που καταχωρεί και υπογρά¬ 
φει καθημερινά το παιδαγωγικό προσωπικό. 

Α. ΤΜΗΜΑΔΙΟΙΚΗΤΙΚΟ-ΟΙΚΟΝΟΜΙΚΟ 

Α) Γραφείο Προσωπικού - Πρωτοκόλλου - διεκπεραίω¬ 
σης αρχείων 

Στην αρμοδιότητα του ανήκουν: 

1. Η εφαρμογή της ισχύουσας κάθε φορά Νομοθεσίας 
σχετικά με την υπηρεσιακή κατάσταση του πάσης (ρύσε¬ 
ως προσωπικού του Νομικού Προσώπου. 

2. Η τήρηση των ατομικών υπηρεσιακών φακέλων και 
ευρετηρίων του προσωπικού, του Νομικού προσώπου με 
οποιαδήποτε σχέση εργασίας, των συνταξιούχων καθώς 
και των δελτίων παρουσίας τους και η φροντίδα για την 
συνεχή παρακολούθηση και ενημέρωσή τους. 

3. Η σύνταξη κατά νόμο των πινάκων αρχαιότητας τω 
υπαλλήλωντου Νομικού Προσώπου. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις 
(συντάξεις), χορήγησης αδειών, πειθαρχικές υποθέσεις 
και η κοινοποίησή τους στο τμήμα λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η έκδοση εγκυκλίων Προέδρου του Νομικού Προσώ¬ 
που που ρυθμίζουν τα εσωτερικά λειτουργικά προβλήμα¬ 
τα των υπηρεσιών. 

8. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η ενημέρωση σχετικά του προέδρου του Νομικού 
Προσώπου. 

9. Η σύνταξη του σχεδίου πρότασης Οργανισμού Εσω¬ 
τερικής Υπηρεσίας του Νομικού Προσώπου προκειμένου 
να τεθεί υπόψη του Σωματείου των Εργαζομένων για να 
εκφράσει τη γνώμη του πριν διαβιβαστεί στο Διοικητικό 
Συμβούλιο για έγκριση. 

10. Η παραλαβή από τους προϊσταμένους των τμημά¬ 
των των ημερήσιων δελτίων προσέλευσης και αναχώρη¬ 
σης του προσωπικού του Νομικού Προσώπου για την συ¬ 
νεχή παρακολούθηση και ενημέρωσή τους. 

11. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

12. Η έγκαιρη διανομή στις διευθύνσεις, τατμήματα και 
τα γραφεία των εγγράφων προς ενέργεια και η τήρηση 
των πρωτοτύπων στο αρχείο. 

13. Η παραλαβή και ταξινόμηση των προοριζομένων για 
αρχειοθέτηση εγγράφων. 

14. Η διεκπεραίωση κάθε εισερχομένου ή εξερχομένου 
εγγράφου και η τήρηση των σχετικών βιβλίων παράδο¬ 
σης. 

15. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

16. Η τήρηση του αρχείου όλων των διευθύνσεων του 
Νομικού Προσώπου καθώς και του αρχείου της εφημερί¬ 
δας της Κυβέρνησης. 


17. Η μέριμνα για την τοιχοκόλληση και κοινοποίηση 
των διακηρύξεων των δημοπρασιών, των εγγράφων και 
των πιστοποιητικών διαφόρων αρχών. 

Β) Γ ραφείο Λογιστηρίου Προμηθειών περιουσίας και 
διαχείρισης υλικού. 

Στην αρμοδιότητά του ανήκουν : 

1. Η ευθύνη κάθε εισφοράς και εισόδου του Νομικού 
Προσώπου. 

2. Η έκδοση των βεβαιωτικών σημειωμάτων των οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπόμενων από τον Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6. Η αναγνώριση των πιστωτών του Νομικού Προσώπου 
με την προσυπογραφή των πράξεων εκκαθάρισης, ανα¬ 
γνώρισης και έκδοση των οικείων χρηματικών ενταλμά¬ 
των μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή των πάσης φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλισή 
του. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το γραφείο προσωπικού για κάθε θέ¬ 
μα που αφορά τους εργαζομένους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των Παιδικών Σταθμών με την άμε¬ 
ση επίβλεψη του προϊσταμένου του τμήματος και του Δι- 
ευθυντού. 

12. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσης αυτών στην αποθήκη των παιδικών σταθμών 
ανάλογα με τις ανάγκες τους, δυνάμει αποδεικτικών των 
υπευθύνων για την φύλαξη αυτών. 

13. Η σύνταξη σχεδίων προϋπολογισμού - απολογισμού 
προκειμένου να τεθεί υπόψη των προϊσταμένων του τμή¬ 
ματος και της Δ/νσης πριν διαβιβαστεί στο Διοικητικό 
Συμβούλιο. 

14. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησης του και σύ¬ 
νταξη σχετικής εισήγησης για αναμόρφωσή του όπου και 
όταν παρίσταται ανάγκη. 

15. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

16. Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό Πρόσωπο της ακινήτου παριουσίας με την συνερ¬ 
γασία της Νομικής Υπηρεσίας του Δήμου. 

17. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

Β. ΤΜΗΜΑ ΠΑΙΔΙΚΩΝ ΣΤΑΘΜΩΝ 

Για καλύτερη λειτουργία του τμήματος δύναται με από¬ 
φαση του Προέδρου του Νομικού Προσώπου για κάθε 
παιδικό σταθμό να ορίζεται υπεύθυνος υπάλληλος των 
κατωτέρω γραφείων με τις εξής αρμοδιότητες: 

Α) Γ ραφείο Παιδικών Σταθμών 

Στην αρμοδιότητα των υπαλλήλων ανήκουν : 

1. Η σωστή ψυχοσωματική υγεία και ψυχοκινητική εξέ¬ 
λιξη με πραγματοποίηση προγραμμάτων ανάλογα με την 
ηλικία τους. 

2. Η εισήγηση στον Διευθυντή ή Τμηματάρχη για τον 
έγκαιρο εφοδιασμό των αιθουσών με τα απαραίτητα - 
απαιτούμενα είδη και τη ευθύνη για τη είσοδο κάθε ατό¬ 
μου σε αυτές. 

3. Η συμμετοχή στο σχεδίασμά του προσχολικού προ¬ 
γράμματος και η φροντίδα για απασχόληση των παιδιών 
σύμφωνα με το ημερήσιο πρόογραμμα. 

4. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που έχει διατεθεί. 

5. Η παρακολούθηση στη διανομή του φαγητού στα παι¬ 
διά και η φροντίδα τους κατά την ώρα του φαγητού. 

6. Η φροντίδα για την ανάπτυξη των παιδιών. 

7. Η διατήρηση της επαφής με τους γονείς και η ενημέ¬ 
ρωσή τους για την συμπεριφορά και την ψυχοσωματική 
υγεία των παιδιών τους. 

8. Η τήρηση μητρώου Νηπίων και Παίδων. 

9. Η φροντίδα για την καθημερινή παρουσία των παι¬ 
διών του παιδικού Σταθμού και η ενημέρωση του τμημα¬ 
τάρχη για την ενημέρωση των καρτών των παιδιών. 

Β) Γ ραφείο Μαγείρων και Καθαριότητας 

Μαγείρισσα ή Μάγειρας 

1. Είναι υπεύθυνος/η για το μεγειρείο και την επιμελη¬ 
μένη και έγκαιρη παρασκευή του φαγητού σύμφωνα μετο 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής του φαγη¬ 
τού, εισηγούμενος/η κάθε σχετικό μέτρο. 

2. Παραλαμβάνει καθημερινά από τον Διαχειριστή ή τον 
προϊστάμενο, βάσει υπηρεσιακού σημειώματος, τα ανα¬ 
γκαία υλικά για το ημερήσιο φαγητό με βάσει το διαιτο¬ 
λόγιο και υπογράφει το σχετικό δελτίο. 

3. Φροντίζει για το σερβίρισμα του προγεύματος καιτου 
μεσημεριανού φαγητού. 

4. Τακτοποιείτο μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργία 
τους, ευθυνόμενος/η για κάθε απώλεια ή αδικαιολόγητη 
καταστροφή. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

6. Προτείνει την λήψη κάθε μέτρου που θεωρεί ανα¬ 
γκαίο για την καλή λειτουργία του μαγειρείου. 

7. Εκτελεί κάθε άλλη εργασία που του ανατίθεται από 
τον προϊστάμενο. 

Βοηθός Μαγείρου 

1. Φροντίζει για την διανομή του φαγητού, βοηθά το 
βοηθητικό προσωπικό στη διανομή του φαγητού στα παι¬ 
διά και φροντίζει για την συγκέντρωση των ειδών εστία¬ 
σης μετά το τέλος του. 


2. Βοηθά το μάγειρα ή τη μαγείρισσα στην προετοιμα¬ 
σία του φαγητού. 

3. Αναπληρώνει το μάγειρα σε περίπτωση απουσίας ή 
κωλύματος αυτού. 

Προσωπικό καθαριότητας - βοηθητικών εργασιών 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού , εκτός εκεί¬ 
νων του μαγειρείου και της αποθήκης. 

2. Είναι αποκλειστικά υπόλογοι για το γενικό ιματισμό 
του Σταθμού και παραλαμβάνουν από τον υπάλληλο των 
Κλάδων Διοικητικού - Λογιστικού ή Διαχειριστών, εκτός 
εκείνου που χρησιμοποιείται από κάποιο υπάλληλο των 
Κλάδων Βρεφονηπιοκομίας ή Νηπιαγωγών (προσωρινός) 
και οφείλουν να μεριμνούν για την καλή συντήρηση, κα¬ 
θαριότητα και φύλαξη αυτού στον κατάλληλο χώρο απο¬ 
θήκευσής του, ευθυνόμενος για κάθε απώλεια ή αδικαιο¬ 
λόγητη καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για την διανομή του φαγητού,παρευρί- 
σκονται δε στο χώρο τραπεζαρίας και βοηθούν τους 
υπαλλήλους των Κλάδων Βρεφονηπιοκομίας ή Νηπιαγω¬ 
γών (προσωρινός) καθ’όλη τη διάρκεια του φαγητού των 
παιδιών. 

5. Φροντίζουν μετά το τέλος του φαγητού, για την συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Βοηθούν εφόσον παρίσταται ανάγκη, στην προετοι¬ 
μασία των παιδιών του νηπιακού τμήματος για την μεση¬ 
μεριανή τους ανάπαυση, καθώς και στην ετοιμασία αυτών 
για την αποχώρησή τους από τον Σταθμό. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μεγείρου και μη 
υπάρχοντος άλλου στον ίδιο Κλάδο βοηθητικού προσω¬ 
πικού μεγειρείου, εκτελούν εκ περιτροπής τα καθήκοντα 
του μαγείρου, μέχρι την πρόσληψη εκτάκτου υπαλλήλου 
προς αναπλήρωση του κωλυομένου ή ασθενούντος. 

8. Επιλαμβάνονται της καθαριότητας των παιδιών του 
νηπιακού τμήματος. 

9. Εκτελούν κάθε άλλη εργασία σε περίπτωση έκτακτης 
ανάγκης μετά από υπόδειξη του Διευθυντή . 

Γ) Γ ραφείο Παιδιάτρων - Παιδαγωγών - παιδοψυχολό- 
γων κοινωνικών λειτουργών 

Παιδίατροι 

1. Η παρακολούθηση της υγείας των παιδιών, αποτελεί 
παράλληλη υποχρέωση προς την αντίστοιχη οικογενεια¬ 
κή, του νομικού προσώπου και ενεργείται από Παιδίατρο 
είτε του Εθνικού Συστήματος Υγείας, είτε συνεργάτη το 
νομικού προσώπου ο οποίος επισκέπτεται αυτόν μία φο¬ 
ρά το δεκαπενθήμερο ή συχνότερα εφόσον αυτό επιβάλ¬ 
λεται για λόγους ουσιαστικής άσκησηςτου ιατρικού ελέγ¬ 
χου. 

2. Γ ια κάθε παιδί τηρείται Φάκελος Υγείας που ενημε¬ 
ρώνεται από το γιατρό. 

3. Σε τακτά χρονικά διαστήματα καλούνται οι γονείς σε 
ενημερωτικές συγκεντρώσεις σχετικά με θέματα υγιεινής 
των παιδιών. 

4. Η περιφρούρηση της υγείας του παιδιού αποτελεί 
επίσης υποχρέωση καιτου λοιπού προσωπικού του Σταθ- 

μού, το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που μπορεί να έχει επίπτωση στην υγεία των 
παιδιών. Το προσωπικό των Σταθμών υποβάλλεται τακτι¬ 
κά σε προληπτικό ιατρικό έλεγχο, εφοδιάζεται δε με ειδι¬ 
κό ατομικό βιβλιάριο υγείας που θεωρείται απάτην Αρμό¬ 
δια υγειονομική Υπηρεσία. 

Παιδαγωγοί 

1. Φροντίζουν για την σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του 
ημερήσιου προγράμματος ανάλογα με την ηλικία και τις 
ανάγκες τους. Απασχολούντο παιδιά σύ μφωνα με το ημε¬ 
ρήσιο πρόγραμμα απασχόλησης και προσφέρουν σε αυ¬ 
τά με υπομονή και στοργή όλες τις δυνατότητες για να 
αναπτύξουν την προσωπικότητά τους, επιδιώκοντας συ¬ 
νεχώς να δημιουργήσουν σε αυτά ικανότητα συγκέντρω¬ 
σης, αυτενέργειας, εμπιστοσύνη στον εαυτό τους και τις 
προσωπικές δυνατότητές τους. Σε καμία περίπτωση και 
για οποιοδήποτε λόγο δεν επιτρέπεται η κακή μεταχείρι¬ 
ση των παιδιών (εκφοβισμός-σωματική ποινή). 

2. Εισηγούνται στον προϊστάμενο του τμήματος τις ανά¬ 
γκες εφοδιασμού του σταθμού για την εφαρμογή του 
προγράμματος μετά απαιτούμενα παιδαγωγικά υλικά. 

3. Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. 

Παρακολουθούν την διατροφή τους και την καθαριότη¬ 
τά τους, ενθαρρύνοντας την αυτοεξυπηρέτησή τους. 

4. Φροντίζουν για την σωστή οργάνωση και τάξη των αι¬ 
θουσών. Παρακολουθούν την συμπεριφορά των παιδιών 
και υποχρεούνται να αναφέρονται στον προϊστάμενο και 
να τον ενημερώνουν για κάθε ύποπτο σχετικά με την υγεία 
των παιδιών περιστατικό ή οποιοδήποτε άλλο θέμα. 

5. Τηρούν βιβλίο παρουσίας των παιδιών και ενημερώ¬ 
νουν τον προϊστάμενο στις περιπτώσεις καθυστέρησης 
στην προσέλευσή τους ή στην αναχώρησή τους και στις 
περιπτώσεις απουσίας τους. 

6. Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που τηρείται από τον προϊ¬ 
στάμενο. 

7. Είναι υπεύθυνοι και υπόλογοι για τα εποπτικά μέσα δι¬ 
δασκαλίας και το εκπαιδευτικό υλικό που τους έχει διατε¬ 
θεί. 

8. Μεριμνούν για την ανάπαυση των παιδιών σύμφωνα 
με το πρόγραμμα ημερήσιας απασχόλησης. 

9. Διοργανώνουν εορταστικές εκδηλώσεις σε συνεργα¬ 
σία με τον προϊστάμενο του σταθμού. 

10. Μία παιδαγωγός και ένα άτομο από το βοηθητικό 
προσωπικό παρευρίσκονται υποχρεωτικά κατά την προ¬ 
σέλευση και αποχώρηση των παιδιών. 

11. Εκτελούν οποιαδήποτε άλλη υπηρεσία σχετικά με 
το έργο που τους ανατίθεται από τον προϊστάμενο. 

Βοηθοί Παιδαγωγών 

Βοηθούν το παιδαγωγικό προσωπικό σε όλα τα καθή- 
κοντά του και εκτελούν τις οδηγίες που παίρνουν από αυ¬ 
τό. Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον προϊστάμε¬ 
νο του σταθμού για βοήθεια και υποστήριξη. 

Γραφείο Παιδοψυχολόγων 

1. Επιλαμβάνεται της ψυχικής υγείας των παιδιών για 
την αντιμετώπιση τυχόν προβλημάτων τους. 


2. Διατηρεί ατομικούς φακέλους όλων των παιδιών. 

3. Συνεργάζεται με όλα τα τμήματα και τους γονείς του 
Νομικού Προσώπου. 

Κοινωνικός/ή Λειτουργός 

1. Συμβάλλει στην πρόληψη ή αντιμετώπιση προβλημά¬ 
των των παιδιών κάθε σταθμού και των οικογενειών τους 
εφόσον στην τελευταία περίπτωση αυτό ζητηθεί ή είναι εκ 
των πραγμάτων αναγκαίο. 

2. Πραγματοποιεί τις κοινωνικές έρευνες σε συνεργα¬ 
σία με το παιδαγωγικό προσωπικό με το οποίο βρίσκεται 
σε συνεχή επαφή. 

3. Συνεργάζεται με τον Παιδίατρο του Σταθμού. 

Ακροτελεύτια διάταξη 

Από τις διατάξεις του παρόντος Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του Νομικού προσώπου "Δημοτικός Παιδι¬ 
κός Σταθμός Ψυχικού" για το έτος 2001, πενήντα πέντε 
εκατομμυρίων 55.000.000 η οποία και έχει προβλεφθεί 
στον προϋπολογισμό του. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 19 Ιανουάριου 2001 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-*- 

Αριθ. 55573/2000 (2) 

Τροποποίηση του Οργανισμού Εσωτερικής Υπηρε¬ 
σίας του Δήμου Ψυχικού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιεςτου άρθρου 8παρ. 5του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την 236/2000 απόφαση του Δημοτικού Συμβουλίου 
του Δήμου Ψυχικού περί τροποποιήσεως του Οργανι¬ 
σμού Εσωτερικής Υπηρεσίας αυτού. 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 17/14.12.2000 πρακτικό 
του, αποφασίζουμε: 

Εγκρίνουμε την 336/2000 απόφαση του Δημοτικού του 
Δήμου Ψυχικού περί τροποποιήσεως του Οργανισμού 
Εσωτερικής Υπηρεσίας αυτού ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Αρθρο Ιο 

Τις υπηρεσίες του Δήμου συγκροτούν: 

Α) Το αυτοτελές γραφείο Δημάρχου 

Β) Η Δ/ση Υπηρεσιών Υποστήριξης Προγραμματισμού 
και Μηχανοργάνωσης 

Γ) Η Δ/ση Διοικητικών και Οικονομικών Υπηρεσιών 

Δ) Η Δ/ση Τεχνικών Υπηρεσιών και Πρασίνου 

Αρθρο 2ο 

Οι παραπάνω υπηρεσιακές μονάδες διαρθρώνονται ως 
εξής: 

Α) Αυτοτελές γραφείο Δημάρχου 
α) Ιδιαίτερο γραφείο Δημάρχου 
β) Γραφείο Αντιδημάρχων 

γ) Γ ραφείο του Προέδρου του Δημοτικού Συμβουλίου, 
δ) Γ ραφείο Ειδικών Συμβούλων και ειδικών συνεργατών 
ε) Γ ραφείο Δικηγόρων 

στ) Γ ραφείο Επικοινωνίας και εξυπηρέτησης Δημοτών, 
ζ) Γ ραφείο Δημοτικών Επιτροπών και Δημοτικών Επιχει¬ 
ρήσεων 

Β) Διεύθυνση Υπηρεσιών Υποστήριξης Προγραμματι¬ 
σμού και Μηχανοργάνωσης 

Υπάγονται τα παρακάτω Τ μήματα και Γ ραφεία 

1. - Τμήμα Υπηρεσιών Υποστήριξης και Προγραμματι¬ 
σμού. 

α) Γ ραφείο Δημοσίων και Διεθνών Σχέσεων, 
β) Γ ραφείο Κοινωνικής Μέριμνας 
γ) Γ ραφείο Παιδείας 

δ) Γραφείο Προγραμμάτων για την Ευρωπαϊκή Ενωση 
και εξεύρεσης πόρων, 
ε) Γ ραφείο Προγραμματισμού και μελετών. 

2. - Τμήμα Πληροφορικής 

α) Γ ραφείο Μηχανοργάνωσης 
β) Γ ραφείο σχεδιασμού και προγραμματισμού 
γ) Γραφείο αυτοματοποιημένων διαδικασιών και επε¬ 
ξεργασίας πληροφοριών της Δημοτικής Υπηρεσίας 
δ) Γ ραφείο επιμόρφωσης προσωπικού 
Γ) Διεύθυνση Διοικητικών και Οικονομικών Υπηρεσιών 

Υπάγονται τα παρακάτω τμήματα και Γ ραφεία: 

1 .-Τμήμα Διοίκησης 
α) Γ ραφείο Προσωπικού 
β) Γ ραφείο Δημοτικής Κατάστασης 
γ) Γραφείο Δημοτικού Συμβουλίου και Δημαρχιακής 
Επιτροπής 

δ) Γ ραφείο Ληξιαρχείου, Πολιτικών Γ άμων 
ε) Γραφείο Πρωτοκόλλου-διεκπεραίωσης και Γενικού 
Αρχείου 

στ) Γ ραφείο κατάρτησης συμβάσεων - διακηρύξεων 
ζ) Γ ραφείο κλητήρων - θυρωρών - φυλάκων Δημοτικών 
κτιρίων, καθαριστριών 

η) Γ ραφείο Ειδικής Υπηρεσίας Δημοτικής Αστυνομίας 

2. - Τμήμα Οικονομικών Υπηρεσιών 

α) Γ ραφείο προϋπολογισμού - απολογισμού 
β) Γραφείο ελέγχου εκκαθάρισης δαπανών μισθοδο¬ 
σίας και ασφάλισης προσωπικού 
γ) Γ ραφείο προσόδων - βεβαιώσεων εσόδων, τελών, ει¬ 
σφορών, φόρων και δικαιωμάτων. 

δ) Γ ραφείο προμηθειών αποθήκης και Δημοτικής περι¬ 
ουσίας 

3. - Τμήμα Ταμειακής Υπηρεσίας 
α) Γ ραφείο Εισπράξεων 

β) Γ ραφείο Πληρωμών 
γ) Γ ραφείο Λογιστηρίου και ελέγχου 
Γ) Διεύθυνση Τεχνικών Υπηρεσιών 
Υπάγονται τα παρακάτω τμήματα και Γ ραφεία: 

1 .-Τμήμα Μελετών κατασκευών και συντήρησης έργων 
α) Γ ραφείο μελετών, τεχνικών έργων και προμηθειών, 
β) Γ ραφείο εκτέλεσης και επίβλεψης έργων, 
γ) Γ ραφείο συντήρησης έργων, αναλογισμού δαπανών 
αποχέτευσης - κρασπεδορείθρων και πλακοστρώσεων 
πεζοδρομίων. 

δ) Γ ραφείο Μηχανολογικό - Ηλεκτροφωτισμού 


ε) Γ ραφείο πολεοδομικών αδειών, ελέγχου σχεδίου πό- 
λεως και κυκλοφοριακής οργάνωσης. 

στ) Γ ραφείο αυθαιρέτων κατασκευών και κτηματολογί¬ 
ου 

ζ) Γ ραφείο καθαριότητας περισυλλογής και απόρριψης 
απορριμμάτων 

η) Γ ραφείο προγραμματισμού κίνησης και συντήρησης 
οχημάτων καθαριότητας. 

2.-Τμήμα πρασίνου, κηποτεχνίας και περιβάλλοντος 
α) Γ ραφείο επέκτασης και συντήρησης πρασίνου 
β) Γ ραφείο κήπων και δενδροστοιχειών 
γ) Γ ραφείο συντήρησης και ανάπτυξης Παιδικών Χαρών 
δ) Γ ραφείο Μελετών και φυτικής παραγωγής 

Αρθρο 3ο 

Η οργανική σύνθεση και κατάταξη των θέσεωντου προ¬ 
σωπικού του Δήμου ορίζεται ως εξής: 

Ειδικοί σύμβουλοι Δύο (2) 

Δικηγόρος με μηνιαία αντιμισθία Μία (1) 

Α) Μόνιμο Διοικητικό Προσωπικό 


Κλάδος Σύνολο οργανικών Με βαθμό 

θέσεων 

ΠΕΙ Διοικητικό 

6 

Δ-Α 

ΠΕΙ Διοικητικού Λογιστών 

2 

Δ-Α 

ΤΕ2 Κοινωνικών Λειτουργών 

2 

Δ-Α 

ΤΕ17 Διοικητικού - Λογιστών 

1 

Δ-Α 

ΤΕ19 Πληροφορικής 

1 

Δ-Α 

ΔΕΙ Διοικητικού 

10 

Δ-Α 

ΔΕ2 Εποπτών Καθαριότητας 

2 

Δ-Α 

ΔΕ 17 Διοικητικών Λογιστών 

2 

Δ-Α 

ΔΕ23 Ειδική Υπηρεσία 

3 

Δ-Α 

ΔΕ38 Προσωπικό Η/Υ 

7 

Δ-Α 

ΥΕ1 Κλητήρων - Θυρωρών 

2 

Ε-Β 

ΥΕ2 Επιστατών καθαριότητας 

3 

Ε-Β 

ΤΕ 16 Νηπιαγωγών 

2 

Δ-Α 

Σύνολο 

43 


Β) Μόνιμο Τεχνικό Προσωπικό 

Κλάδος Σύνολο Οργανικών Με βαθμό 

Θέσεων 

ΠΕ3 Πολ. Μηχανικών 

2 

Δ-Α 

ΠΕ4Αρχ. Μηχανικών 

1 

Δ-Α 

ΠΕ6 Τοπογ. Μηχανικών 

1 

Δ-Α 

Π Ε9 Γεωπόνων 

2 

Δ-Α 

ΤΕ3Τεχν. Πολ. Μηχανικών 

2 

Δ-Α 

ΤΕ4Τεχν. Μηχανολόγων 

2 

Δ-Α 

ΤΕ5 Τεχν. Τοπογρ. Μηχανικών 

1 

Δ-Α 

ΤΕ13Τεχν. Γεωπόνων 

1 

Δ-Α 

ΔΕ5 Εργοδηγών δομικών έργων 

4 

Δ-Α 

ΔΕ6 Σχεδιαστών 

1 

Δ-Α 

ΔΕ24 Ηλεκτρολόγων 

3 

Δ-Α 

ΔΕ 26 Μηχανοτεχν. Αυτοκινήτων 

1 

Δ-Α 

ΔΕ28 Χειριστών μηχανημάτων 

3 

Δ-Α 

ΔΕ29 οδηγών αυτοκινήτων 

13 

Δ-Α 

ΔΕ30 τεχνιτών 

8 

Δ-Α 

ΔΕ35 Δενδροκηπουρών 

12 

Ε-Β 

ΥΕ16 εργατών καθαριότητας 

35 

Ε-Β 

ΥΕ 16 εργατών κήπων 

3 

Ε-Β 

ΥΕ 16 καθαριστριών 

2 

Ε-Β 

Σύνολο 

97 



Γ ενικό Σύνολο 

Γ. Κλάδος προσωρινών θέσεων κατεχομένων υπό τα¬ 
κτικών μονίμων υπαλλήλων 
(αρ.329 του Ν 1188/81 - Ν 1476/84 
ΔΙΔΙΑ/ΦΗ 2/24/11140/31/12 και 
Φ42/63/11056/31/12/87 ΚΥΑ) 
α)Μία (1) θέση κλάδου ΔΕ15 εισπρακτόρων 
β) Δύο (2) θέσεις κλάδου ΔΕ 29 οδηγών 
γ) Τέσσερεις (4) θέσεις κλάδου ΥΕ 16 εργατών 
δ) Μία (1) θέση κλάδου ΔΕΙ 
ε) Μία (1) θέση κλάδου ΔΕ24 ηλεκτρολόγου 

Δ. Προσωρινές θέσεις με σύμβαση εργασίας Ιδ. Δικαί¬ 
ου Αορίστου Χρόνου (μετατρεπόμενες σε μόνιμες με την 
αποχώρηση) 

α) Μία (1) θέση μηχ. Σαρώθρων, η οποία κενούμενη με- 
τατρέπεται σε θέση ΔΕ28 χειριστή μηχανήματος σαρώ- 
θρου με βαθμό Δ -Α 
β) Δύο (2) θέσεις τεχνιτών οικοδόμων 
γ) Πέντε(5) θέσεις εργατών καθαριότητας, οι οποίες κε- 
νούμενες μετατρέπονται σε θέσεις ΥΕ16 εργατών καθα¬ 
ριότητας με βαθμό Ε - Β 

ε) Πέντε (5) θέσεις εργατών πρασίνου - κηπουρών , οι 
οποίες κενούμενες μετατρέπονται σε θέσεις ΥΕ16 εργα¬ 
τών πρασίνου με βαθμό Ε - Β. 

Ε. Προσωρινές θέσεις με σύμβαση εργασίας Ιδ. Δικαίου 
Αορίστου Χρόνου (Καταργούμενες με την αποχώρηση) 

α) Μία (1) θέση εργοδηγού 

β) Μία (1) θέση οδηγού αυτοκινήτου 

γ) Εξι (6) θέσεις εργατών καθαριότητας 

ΣΤ. Προσωπικό με σύμβαση εργασίας Ιδιωτικού Δικαίου 
Ορισμένου χρόνου 

α) Μία θέση ΠΕΙ Διοικητικού Λογιστών 

β) Μία θέση ΠΕ3 Πολ. Μηχανικών 

γ) Μία θέση ΠΕ4 Αρχ. Μηχανικών 

δ) Μία θέση ΠΕ6Τοπογρ. Μηχανικών 

ε) Μία (1) θέση ΤΕ3 Τεχνολόγων Πολ. Μηχανικών 

στ) Μία θέση ΤΕ2 Κοιν. Λειτουργών 

ζ) Μία θέση ΤΕ4 Τεχνολ. Μηχανολόγων 

η Μία θέση ΤΕ5 Τεχν. Τοπογράφων - Μηχανολόγων 

θ) Μία θέση ΤΕ13 Τεχνολ. Γεωπόνων 

ι) Δύο θέσεις ΤΕ10 Πληροφορικής 

ια) Εξι (6) θέσεις ΔΕΙ Διοικητικού 

ιβ) Δύο (2) θέσεις ΔΕΙ Διοικητικού Λογιστών 

ιγ) Τέσσερις (4) θέσεις ΔΕ23 Δημοτικής Αστυνομίας 

ιδ) Τρεις (3) θέσεις ΔΕ5 εργατών δομικών έργων 

ιε) Μία θέση ΔΕ26 Μηχανοτεχνιτών αυτοκινήτων 

ιστ) Δύο (2) θέσεις ΔΕ28 χειριστών μηχανημάτων 

ιζ) Εξη (6) θέσεις ΔΕ29 οδηγών αυτοκινήτων 

ιη) Δύο (2) θέσεις ΔΕ38 προσωπικό Η/Υ 

ιθ) Δύο (2) θέσεις ΥΕ1 κλητήρων- θυρωρών 

ικ) Είκοσι (20) θέσεις ΥΕ 16 εργατών καθαριότητας 

ιλ) Δύο (2) θέσεις νηπιαγωγών 

Αρθρο 4ο 

1. Τα προσόντα διορισμού που απαιτούνται κατά κατη¬ 
γορία, κλάδο και ειδικότητα καθορίζονται σύμφωνα με το 
Π.Δ. 37α/87 και τις εκάστοτε ισχύουσες διατάξεις που 
ορίζουν τα προσόντα διορισμού (προσοντολόγιο-κλαδο- 
λόγιο). 


2. Γιατη θέση του δικηγόρου απαιτείται πλέοντωντυπι- 
κών προσόντων και άδεια Ασκήσεως επιτηδεύματος της 
αρμόδιας ΔΟΥ. 

3. Για τη συμπλήρωση των θέσεων των ειδικών συνερ¬ 
γατών, ειδικών συμβούλων και επιστημονικών συνεργα¬ 
τών εφαρμόζονται οι εκάστοτε διατάξεις. 

Αρθρο 5ο 

1. Τατου διορισμού των καθηκόντων, του χρόνου εργα¬ 
σίας, της αστικής ευθύνης, των δικαιωμάτων, των αδειών, 
των μεταβολών της υπηρεσιακής κατάστασης, των ηθι¬ 
κών αμοιβών, των πειθαρχικών αδικημάτων, των ποινών, 
της λύσης της υπαλληλικής σχέσης, της ιατροφαρμακευ¬ 
τικής και νοσοκομειακής περίθαλψης και των εξόδων κη¬ 
δείας καθενός των από τον οργανισμό. 

Α) των τακτικών υπαλλήλων 

Β) με σχέση ιδιωτικού δικαίου αορίστου χρόνου με ορ¬ 
γανικές θέσεις, διέπονται από τις διατάξεις του Ν. 
1188/81 και του Π.Δ. 410/88, όπως τροποποιήθηκαν και 
ισχύουν καθώς και τις άλλες παρεμφερείς και όσον αφο¬ 
ρά με σχέση εργασίας Ιδιωτικού Δικαίου κατά τα λοιπά 
από τις εκάστοτε Διατάξεις της Εργατικής Νομοθεσίας 

2. - Για το προσωπικό της Ειδικής Υπηρεσίας του Δήμου 
εφαρμόζεται πέραν από τις προαναφερόμενες και οι εκά¬ 
στοτε ισχύουσες για την περίπτωσή του Διατάξεις 

Αρθροβο 

1. Οι Οργανικές θέσεις των διευθύνσεων, που προβλέ- 
πονται στο άρθρο 3 του παρόντος οργανισμού θα κατα- 
νεμηθούν στα τμήματα της Δ/σης, με απόφαση του Δη¬ 
μάρχου, αμέσως μετά την έγκριση του παρόντος οργανι¬ 
σμού,δεδομένου όμως έκτοτε του εκάστοτε Δημάρχου, 
με νέα απόφασή του, ν'αυξομειώνειτις θέσεις τωντμημά- 
των ανάλογα με τις προσήκουσες υπηρεσιακές ανάγκες, 
μη θιγομένης της αυτοτέλειας των τμημάτων. 

2 Η τοποθέτηση του προσωπικού σε Δ/σεις, Τμήματα 
και Γ ραφεία γίνεται με απόφαση του Δημάρχου, ανάλογα 
με τις εκάστοτε ανάγκες όλων των Υπηρεσιών του Δήμου 
και με την προϋπόθεση ότι υπάρχει θέση που προβλέπει 
το άρθρο 3 του παρόντος οργανισμού. 

2. Οι αναπληρωτές (για απουσία ή κώλυμα) των Διευθυ¬ 
ντών καιτων Προϊσταμένωντωντμημάτων ορίζονται με από¬ 
φαση του Δημάρχου σύμφωνα με τις ισχύουσες διατάξεις. 

3. Ο τρόπος λειτουργίας κάθε Υπηρεσίας στις ιδιαίτε¬ 
ρες λεπτομέρειες της, όπως κάθε άλλη λεπτομέρεια, 
εκτός αυτών που ορίζονται από το Νόμο, καθορίζονται 
από το Δημοτικό Συμβούλιο με ειδικούς κανονισμούς. 

4. Οι αρμοδιότητες που καθορίζονται από τον Ο.Ε.Υ. θ’ 
ασκούνται από τις Ανάλογες Διευθύνσεις, τα Τμήματά 
τους και τα Γ ραφεία. 

Αρθρο 7ο 

1) Η επιλογή των προϊσταμένων της Δ/σης Υπηρεσιών 
Υποστήριξης Προγραμματισμού και Μηχανοργάνωσης 
και της Δ/σης Διοικητικών και Οικονομικών Υπηρεσιών θα 
γίνεται από υπαλλήλους των κλάδων ΠΕΙ, ΤΕ2, ΤΕ17, 
ΤΕ 19 και ΔΕΙ βαθμού Α-Β. 

2) Η επιλογή προϊσταμένων της Δ/σης των Τεχνικών 
Υπηρεσιών γίνεται από υπαλλήλους των κλάδων ΠΕ3, 
ΠΕ4, ΠΕ6, ΤΕ3, ΤΕ4 και ΤΕ5 βαθμού Α-Β. 

3) Η επιλογή προϊσταμένων των Τμημάτων Διοικητικών 
Οικονομικών -Υπηρεσιών γίνεται από υπαλλήλους των 
κλάδων ΠΕΙ, ΤΕ2, ΤΕ17, ΤΕ19 και ΔΕΙ βαθμού Α-Β. 




1280 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4) Η επιλογή προϊσταμένων των Τμημάτων κατασκευής 
και συντήρησης έργων γίνεται από υπαλλήλους των κλά¬ 
δων ΠΕ3, ΠΕ4, ΠΕ6, ΤΕ3, ΤΕ4, ΤΕ5 και ΔΕ5 βαθμού Α-Β. 

5) Η επιλογή προϊσταμένων του Τμήματος Πρασίνου - 
Κηποτεχνίας και Περιβάλλοντος γίνεται από υπαλλήλους 
του κλάδου ΠΕ9, ΤΕ13, βαθμού Α-Β. 

6) Η επιλογή προϊσταμένων του Γραφείου Δημάρχου γί¬ 
νεται από υπαλλήλους του κλάδου ΔΕΙ. 

Αρθρο 8ο 

Οι αρμοδιότητες και τα αντικείμενα κάθε υπηρεσιακής 
μονάδος, που αναφέρεται στον Οργανισμό, καθορίζει ο 
Δήμαρχος με απόφασή του. 

Αρθρο 9ο 

Αρμοδιότητες σε αντικείμενα που δεν κατονομάζονται 
στον παραπάνω Οργανισμό Εσωτερικής Υπηρεσίας κα¬ 
θορίζει ο δήμαρχος με απόφασή του. 


Αρθρο 10 

Κάθε άλλη απόφαση του Δημοτικού Συμβουλίου που 
αφοράτον Οργανισμό Εσωτερικής Υπηρεσίαςτου Δήμου 
καταργείται με την απόφαση αυτή. 

Αρθρο 11 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Ψυχικού 
Οικ. Ετους 2001 στον Κωδικό 05/111.1 δρχ. 10.000.000 
και στον Κωδικό 15/111.1 δρχ. 12.000.000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,19 Ιανουάριου 2001 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




